[{"text_idx": "#000001", "text": "I baratoi ar gyfer gw\u0302yl y banc, mae Awdurdod Parc Cenedlaethol Eryri a Thrafnidiaeth Cymru wedi cydweithio ar system technoleg rheoli parcio uchelgeisiol mewn meysydd parcio poblogaidd o amgylch Yr Wyddfa ac yn Ogwen."}, {"text_idx": "#000002", "text": "Bydd y system yn cael ei weithredu fel rhan o Strategaeth Parcio a Thrafnidiaeth Yr Wyddfa ac Ogwen i reoli mynediad a pharcio yn rhai o ardaloedd mwyaf poblogaidd y Parc Cenedlaethol."}, {"text_idx": "#000003", "text": "Mi fydd yn rhan o ymagwedd hirdymor twristiaeth gynaliadwy Partneriaeth Yr Wyddfa sy\u2019n anelu i wella profiad ymwelwyr trwy leihau\u2019r effeithiau amgylcheddol tra\u2019n gwarchod ein cymunedau lleol."}, {"text_idx": "#000004", "text": "Bydd dros 500 o synwyryddion yn monitro safleoedd meysydd parcio er mwyn cyflwyno gwybodaeth fyw i ymwelwyr fydd yn eu galluogi i wneud penderfyniadau gwybodus am lefydd parcio gwag, yn hytrach na gyrru o gwmpas y Parc Cenedlaethol yn chwilio am fan parcio. Mi fydd y wybodaeth yn cael ei gyflwyno ar wefan yr Awdurdod ac ar ap symudol Smart Parking."}, {"text_idx": "#000005", "text": "Yn fuan mae\u2019r Awdurdod yn cynllunio i ddatblygu system fydd yn cynnwys map byw rhyngweithiol yn dangos faint o lefydd parcio sydd ar gael, gwybodaeth am gyfleusterau ym meysydd parcio\u2019r Awdurdod a\u2019r gallu i gysylltu gyda ap rhagarchebu safle parcio mewn meysydd dynodedig."}, {"text_idx": "#000007", "text": "Mae cydweithio gyda Thrafnidiaeth Cymru a Smart Parking yn galluogi\u2019r Awdurdod i gael mynediad at ddata tueddiadau a defnydd yn ein meysydd parcio fydd yn ein galluogi i ddatblygu strategaethau cynaliadwy ymhellach."}, {"text_idx": "#000010", "text": "Mae datblygu atebion i broblemau parcio o gwmpas Yr Wyddfa ac Ogwen yn un o heriau mwyaf yr ardal ac rydym yn falch o gefnogi Awdurdod Parc Cenedlaethol Eryri yn eu strategaeth i wella mynediad a hybu mwy o ddefnydd o drafnidiaeth gynaliadwy."}, {"text_idx": "#000011", "text": "Mae\u2019r dechnoleg gyfoes yma sydd wedi ei ddatblygu gan Smart Parking yn un o nifer o atebion fydd yn weithredol gan gynnwys gwelliant mewn gwasanaethau trafnidiaeth gyhoeddus a chysylltiadau teithio.\u201d"}]